polyglot-tagger/wikipedia-language-snippets-filtered huggingface dataset:
1991 లో యుఎస్ఎస్ఆర్ యొక్క ప్రెస్ కమిటీని రద్దు చేసిన తరువాత, ప్రోగ్రెస్ పబ్లిషింగ్ హౌస్ యొక్క స్థానం మార్చబడింది, దాని ప్రాతిపదికన ఒక క్లోజ్డ్ జాయింట్-స్టాక్ కంపెనీ ప్రోగ్రెస్ పబ్లిషింగ్ గ్రూప్ సృష్టించబడింది . డిసెంబర్ 25, 1991 సంవత్సరంలో ప్రోగ్రెస్ పబ్లిషింగ్ హౌస్‌ను క్లోజ్డ్ జాయింట్-స్టాక్ కంపెనీ ప్రోగ్రెస్ పబ్లిషింగ్ గ్రూపుగా మార్చడానికి రష్యా స్టేట్ ప్రాపర్టీ కమిటీ అంగీకరించింది.
అన్ని ప్రోగ్రెస్ పబ్లిషర్స్ పుస్తకాల యొక్క సాధారణ లక్షణాలలో ఒకటి పుస్తకంపై అభిప్రాయం సలహాలను పంపమని వారి "పాఠకుడికి అభ్యర్థన". ఇది ఇలా ఉంటుంది:పాఠకులకు మనవి : ఈ పుస్తకాన్ని గురించిగాని, దీని పేర్పూకూర్పూ గురించిగాని మా భావిప్రచురణల సహాయర్ధం మీ అభిప్రాయాలను, సలహాలను మాకు పంపండి. మా చిరునామా : 21, , , .
మార్క్సిజం- లెనినిజం పై ఆంగ్ల-భాషా పుస్తక సంచికలకు ఇది పేరెన్నిక గన్నది,ప్రోగ్రెస్ పబ్లిషర్స్ వారి రష్యా సంక్షిప్త చరిత్ర , సిరీస్ లకు కూడా ప్రసిద్ధి చెందారు .
వీరు అనేక శాస్త్రీయ పుస్తకాలు, కళలు, రాజకీయ పుస్తకాలు, క్లాసిక్ పుస్తకాలు, పిల్లల సాహిత్యం, నవలలు చిన్న కాల్పనిక పుస్తకాలు, విదేశీ భాషలు చదివే ప్రజల కోసం మూల భాషల్లో పుస్తకాలు, గైడ్ బుక్స్ ఫోటోగ్రఫిక్ ఆల్బమ్ లను కూడా ప్రచురించారు.
ఈ సంస్థ 1979లో అమెరికా సంయుక్త రాష్ట్రాలపై , అనే పత్రికలను, వ్యాసాలను, ఇతర రచనల నుండి తీసిన ఒక సంకలనాన్ని కూడా ప్రచురించారు.
ప్రోగ్రెస్ పబ్లిషర్స్ 1931 లో స్థాపించబడిన మాస్కో లో ఉన్న సోవియట్ ప్రచురణకర్త . తెలుగులో "ప్రగతి ప్రచురణాలయం" మాస్కో అన్న పేరుతో వ్యవహారంలో ఉన్నది.
ప్రోగ్రెస్ పబ్లిషర్స్ లోగోలో ఎడమవైపున స్పుత్నిక్ ఉపగ్రహంతో ఒక చీలిక చిత్రం, కుడివైపున ప్రోగ్రెస్ ను సూచనగా రష్యన్ అక్షరం వుంటాయి.
కవిత్వం, చిన్నకథలు, అనువాదాలు, పేరడీలతో పదవ ఏట నుంచే శ్రీనివాస్ తన రచనా వ్యాసంగం మొదలు పెట్టాడు. సాహిత్య విమర్శ, కవిత్వం, ప్రత్యేక వచన రచన, అనువాద ప్రక్రియల్లో విశిష్టమైన కృషి చేసాడు. ‘తెలంగాణ సాహిత్య వికాసం ’ ఈయన ప్రసిద్ధ విమర్శ గ్రంథం. 1995–97 మధ్యకాలంలో ‘సంభాషణ’ కాలమ్ ద్వారా చేసిన రచనలు ఒక కొత్త వచన రచనా శైలిని సాహిత్యలోకానికి అందించాయి. తెలుగు భాష, అస్తిత్వ ఉద్యమాలు, స్థానికతా భావనలను తెలుగు సాహిత్య రంగానికి అన్వయించి మౌలికమైన విమర్శ చేసిన అతి కొద్దిమందిలో ఈయన ఒకరు. ఈయన రాసిన వందలాది సాహిత్య వ్యాసాలు అనేకమంది పరిశోధకులకి మార్గదర్శకంగా ఉన్నాయి.
విద్యార్థి దశలో కళా సౌరభం వంటి చిన్న పత్రికలకి ప్రత్యేక సంచికలు రూపొందించిన శ్రీనివాస్, ఉదయం, వార్త, ఆంధ్రజ్యోతి మొదలైన పత్రికల్లో పనిచేసాడు. ఆంధ్రజ్యోతిలో 2002–2008 వరకూ సీనియర్ సబ్ ఎడిటర్‌గా పనిచేసి, 2008లో ఎడిటర్‌గా బాధ్యతలు నిర్వహించాడు. కె. శ్రీనివాస్ సంపాదకీయాలతో సంభాషణ పుస్తకం, ప్రజాత్రంత్రలో రాసిన కాలమ్స్‌తో కొత్తవంతెన పుస్తకం, ఆంధ్రజ్యోతిలో రాసిన కాలమ్స్‌తో అనేక సందర్భాలు పుస్తకం, తెలంగాణ ఉద్యమ కాలంలో రాసిన వ్యాసాలతో జూన్ 2 పుస్తకాలు కె. శ్రీనివాస్ పాత్రికేయ కృషిని తెలుపుతాయి.
శ్రీనివాస్ ఆంధ్ర సారస్వత పరిషత్‌ ఓరియంటల్‌ కాలేజీలో బిఏ చదివాడు. ఉస్మానియా యూనివర్సిటీలో తెలుగు సాహిత్యంలో ఎం.ఏ, 1989లో ‘ఆధునిక తెలుగు సాహిత్యంలో చర్చలు, వాదోపవాదాలు’ అన్న అంశం మీద ఎం.ఫిల్‌ చేసాడు. 1999లో తెలుగు విశ్వవిద్యాలయం నుంచి ‘రెండు ప్రపంచ యుద్ధాల మధ్య తెలుగు సాహిత్యం’ అనే అంశం మీద పి. హెచ్ డి చేసారు. జర్నలిజంలో మాస్టర్ డిగ్రీ పొందాడు.
1961, జూలై 24వ తేదీన నల్గొండ జిల్లాలోని కండ్లకుంట గ్రామంలో శ్రీనివాస్ జన్మించాడు. అళహ సింగరాచార్యులు, రంగనాయకమ్మ దంపతులకి శ్రీనివాస్ రెండవ సంతానం. ఈయన తండ్రి సంస్కృతాంధ్ర భాషా పండితుడు, ‘ఒక అధ్యాపకుని ఆత్మకథ’ అనే గ్రంథాన్ని రాసాడు.
డా. కె. శ్రీనివాస్ సీనియర్ పాత్రికేయుడు, సామాజిక వ్యాఖ్యాత, కాలమిస్ట్, కవి, విమర్శకుడు. 2008 నుండి ఆంధ్రజ్యోతి దినపత్రిక సంపాదకుడిగా ఉన్నాడు.
బిగ్ బాస్ తెలుగు 4 అనేది ఒక టెలివిజన్ కార్యక్రమం. స్టార్ మా ప్రసారం చేస్తున్న బిగ్ బాస్ తెలుగు కార్యక్రమంలో ఇది నాలుగవ సీజన్. 2020, సెప్టెంబరు 6న సాయంత్రం 6 గంటలకు అక్కినేని నాగార్జున వ్యాఖ్యాతగా ఈ కార్యక్రమం ప్రారంభమయింది. బిగ్ బాస్ తెలుగులో నాగార్జున వ్యాఖ్యాతగా వ్యవహరించడం ఇది రెండవసారి.బిగ్ బాస్ లో ఏడవ వారం,నాగార్జున తన తదుపరి చిత్రం వైల్డ్ డాగ్ సినిమా చిత్రీకరణ కోసం మనాలి వెళ్లగా,సమంత అక్కినేని అతిథి వ్యాఖ్యాతగా వ్యవహరించారు. ఈ సీజన్ 20 డిసెంబర్ 2020 వరకు 105 రోజుల పాటు కొనసాగింది. ఈ సీజన్ లో అభిజీత్ మొదటి స్థానంలో విజేతగా నిలిచి 25 లక్షల రూపాయలను గెలుచుకున్నాడు. రెండవ స్థానంలో అఖిల్ సార్థక్ నిలిచాడు.
అక్కన్న, మాదన్న లు 1674 నుంచి 1685 మధ్యలో గోల్కొండ సంస్థానంలో కుతుబ్ షాహీ వంశానికి చెందిన తానీషా పరిపాలనలో మంత్రులుగా పనిచేసిన ఇద్దరు అన్నదమ్ములు. 1685 అక్టోబరు నెలలో వారు మరణించే వరకు గోల్కొండ రాజ్యంలోని అన్ని వ్యవహారాలు తమ ఆధీనంలో ఉంచుకోగలిగారు. వీరి మేనల్లుడైన కంచర్ల గోపన్న రామదాసుగా పేరుగాంచిన తెలుగు వాగ్గేయకారుడు. ముస్లిం అధికారులు అధికంగా ఉన్న రాజ్యంలో హిందువులుగా వీరు అధికారం చలాయించగలిగారు కాబట్టి గోల్కొండ చరిత్రలో వీరి ప్రాముఖ్యత చెప్పుకోదగినది. వీరి మరణం తర్వాత ఔరంగజేబు తానీషా చక్రవర్తిని ఓడించి గోల్కొండ కోటను ఆక్రమించాడు. దీనితో గోల్కొండ రాజ్యంలో కుతుబ్ షాహీల పాలన అంతం అయింది.
ఒక రాత్రి అన్నదమ్ములు తమ భవంతి నుంచి బయటకు వస్తుండగా దారిలో ఉన్న హంతకుల గుంపు వారి తలలను నరికివేశారు. వీరి తలలను ఔరంగజేబు కుమారుడైన షా ఆలం దగ్గరకు పంపారు. అతడు వాటిని షోలాపురంలోనున్న ఔరంగజేబు దగ్గరికి పంపాడు. అతడు వాటిని ఏనుగుల చేత తొక్కించి గోలకొండ కోట ఇక తమకు వశమైనట్లేనని సంబర పడ్డాడు. వీరి మరణంతో తానీషా మిక్కిలి దుఃఖించాడు. వీరి మరణానికి సరైన కారణాలు ఇంకా రహస్యంగానే ఉన్నాయి. మొఘల్ చరిత్రకారుడు ఖాఫీ ఖాన్ ప్రకారం గోల్కొండ సుల్తాను తమకు పూర్తిగా లొంగకపోవడానికి కారణం వీరేనని మొఘలాయీలు భావించారు. తెలంగాణాలో వీరిని మంచి పాలకులుగానూ, అమరులుగానూ కీర్తించబడుతున్నారు.
భానుజయ్య తన కుమారులకు యుక్తవయస్సు రాగానే ఉపనయనం చేసి ఆ రోజుల్లో అవసరంగా ఉన్న పారసీ, హిందీ, సంస్కృతము, ఆంధ్రము లాంటి పలు భాషలు నేర్పించాడు. అక్కన్న వారసులు అక్కరాజులుగా, మాదన్న వారసులు మాదరాజులుగా ప్రాచుర్యం పొందారు.
కానీ ఎంత సేపటికీ అవి ఉడకనే ఉడకటం లేదు. అమ్మా వంటయ్యిందా అని అన్న అడగటం, ఆమె బయటికి రాకుండానే పొయ్యి ఊదుతూ ఇదిగొ అన్నా అయిపోయింది అంటూ సమాధానం ఇవ్వడం ఇలా మధ్యాహ్నం నుంచి సాయంత్రం పొద్దు దిగే వరకూ సాగుతూనే వుంది. ఎంతకీ వంట పూర్తి కాకపోయే సరికి చెల్లికి తను రావడం ఇష్టం లేక అలా వండుతున్నట్లే నటిస్తోంది అని కోపగించిన అన్న చర చరా నడుచుకుంటూ ఊరి వైపు వెళ్లి పోతుంటాడు. పైగా పొద్దుకుంకే లోగా స్వంత ఊరు చేరుకోవాలనే ఆతృత కూడా ఒక మైపు మనసులో వున్నదాయే.
అన్నా ఇదిగో వస్తున్నా, అయ్యో వంటయ్యింది అంటూ చెట్టి ఉడుకుతున్న తపాళాను చుట్టకుదురు చుట్టి తలమీద పెట్టుకుని వెనకే వెంబడిస్తూ వెళుతుంది కానీ పెద్ద పెద్ద అంగలేసుకుంటూ విస విసా వెళ్లి పోయిన అన్న ఆ కాల బాట మొత్తం చూసినా కనుచూపు మేరలో కనపడదు. రాక రాక వచ్చిన అన్నకు పట్టెడు అన్నం పెట్టలేక పోయానే అని ఉస్సూరంటూ ఆ అయమ్మ, నాగరాజును ప్రార్ధించి అన్నా నాగరాజా నేను నిజమైన ప్రేమతో మా అన్నకు ఈ వంట చేసి వుంటే నువ్వే ఎలాగైనా నన్ను తండ్రిలా పెంచిన అన్నకు అవసరమైనప్పుడు ఆదుకునేలా శక్తి నిచ్చిే ఆహారంగా దీన్ని అందించు అంటూ తలమీది తపాళా సట్టె లోని పదార్ధాన్ని పుట్టలోకి దిమ్మరించి దణ్ణం పెట్టుకుని ఇంటికెళ్లి పోతుందట.
గిరిజన ప్రాంతాలలోనూ, గ్రామీణ ప్రాంతాలలోనూ ఈ ఉసిళ్ళను ఆహారంగా తీసుకుంటూ వీటి గురించి ఒక కథ చెప్పుకుంటుంటారు.
అనగనగా ఒక ఊరిలో ఒక అన్నకు ఇద్దరు చెళ్ళెళ్ళు ఉండేవారట అతనికి చిన్న చెల్లెలు అంటే ఎక్కువ గారాబంగా చూసుకునే వాడట, ఈ విషయంలో పెద్ద చెల్లికి ఎప్పుడూ కోపం గా వుండేది. వీరిద్దరికి పెళ్ళిళ్ళు చేసిన తర్వాత కూడా చిన్న చెల్లి ఇంటికే అన్న ఎక్కువ సార్లు వెళుతున్నాడని ఎలాగైనా అతడికి చెల్లిపై కోపం వచ్చేలా చెయ్యాలని, మాయమాటలో వ్యూహం పన్నుతుంది పెద్ద చెల్లి,
చిన్పదాని దగ్గరకు వెళ్ళి అన్నకు నువ్వు పరవన్నం అన్నం ఎలా వండుపెడుతున్నావు అంటే దాందేముంది అక్కా నీళ్ళతో ఎసరు పెట్టి పాలు బెల్లం తో వండి పెడుతున్నాను అంటుంది. ఓసి పిచ్చి మొహమా అలా వండితేనే గొప్పగా వుంటే చిన్నప్పటినుంచి గుండెలమీద పెంచిన అన్నకు ఇంకా బాగా వండి పెట్టాలి కదా, పాలతో కడిగి నెయ్యితో ఎసరు పెట్టి వంటు అని చెపుతుంది. నిజానికి నేతిలో బియ్యం ఉడకవు అనే సంగతి తెలియని చిన్న చెల్లి అన్న వచ్చినప్పుడు ఆయన్ను ముందు గదిలో కూర్చో బెట్టి పాలతో కడిగిన బియ్యాన్ని నెయ్యితో వండటం మెదలేస్తుంది.
అలా ఆ అమ్మి దిమ్మరించిన నెయ్యిలో ఎసర్లో ఉడుకుతున్న అన్నమే ఒక్కో బియ్యం గింజ ఒక్కో ఉసిళ్ళి ఉరుగుగా మారిందట, అప్పుడప్పుడు అన్నకు వేట దొరకని వేళ ఇవి బయటకు వచ్చి ఆయన ఇంటి వెలుతురులో ఎగిరి పడిపోయి తినేందుకు మేతగా మారేవట. అందుకోసమే ఇప్పటికీ ఉసిళ్ళ పురుగుని వేలితో వత్తినప్పుడు పాలు గారుతుంది. పెంకమీద కాల్చినప్పుడు నూనె వస్తుంది. తింటున్నప్పుడు పాలు నెయ్యి కలిసిన రుచి తెలుస్తుంది. చేతికి అంటిన నూనె కూడా నెయ్యివాసన వస్తుంది అని చెప్తారు. ఇలా ఉసిళ్లనే పురురులు చక్కటి కథ చెప్పి పిల్లలు వాటిని ఇష్టంగా తినడం నేర్పిస్తారు. ఈ కథన గ్రామీణ ప్రాంతాలలో ఇప్పటికీ చెప్పుకుంటారు. కాకుంటే కొన్ని చోట్ల అన్నని ఈశ్వరుడు అని చెపితే మరికొన్ని చోట్ల మరో పేరు చెపుతుంటారు. లేదా వారి కులానికి తెగకు ఆపాదించి కథను చిన్న చిన్న మార్పులతో చెపుతుంటారు. ఇదే కథ లాంటిది చత్తీస్ ఘడ్ లోని బస్తర్ తెగలలో కూడా చెప్పుకుంటారు.
ఇతర మాంసం వనరులతో పోలిస్తే కీటకాలు అధిక పోషక సామర్థ్యాన్ని కలిగి ఉంటాయి. చిమ్మటలు వంటి కీటకాలు ప్రోటీన్ మనకు సోయాబీన్స్ నుండి వచ్చే ప్రోటీన్తో పోల్చదగిన ఉపయోగకరమైనది. పైగా ఇవి కేసైన్ కంటే తక్కువ ఖర్చుతోనే దొరుకుతాయి . ఇవి జీర్ణవ్యవస్థను మెరుగు పరచే పీచుపదార్ధాన్నికూడా పుష్కలంగా కలిగివుంటాయి ఎక్కువగా అసంతృప్త కొవ్వును కలిగి ఉంటాయి విటమిన్ బి 12, రిబోఫ్లేవిన్ విటమిన్ ఎ అవసరమైన ఖనిజాలు వంటి కొన్ని విటమిన్లను కలిగి ఉంటాయి.
ఉసిళ్ళు ఇతర ఆర్ధోపొడా జీవుల మాదిరి గానే మూడు జతల కాళ్ళను కలిగి వుంటాయి, భాహ్య అస్థిపంజర నిర్మాణంలాగా శరీరంపై పల్చటి పెంకు రక్షణగా వుంటుంది. ఎగిరేందుకు ఒక జత రెక్కలు వుంటాయి.పుల్లకమ్మలు అనే కీటకాలు దాదాపు ఈ ఉసిళ్లను పోలి వుంటాయి కానీ అవి వీటికంటే సన్నగా వుండి రెక్కల పొడవు తక్కువగా వుండి తెలుపు పారదర్శక రెక్కలను కలిగివుంటాయి. ఉసిళ్లు కండబట్టినట్లు పులకమ్మల కన్నా లావుగా కనిపిస్తాయి. శరీర వర్ణం రెక్కల రంగులో కూడా వాటితో తేడా కనిపిస్తుంది.
ఊళ్ళు, ఇళ్ళ దగ్గర అయితే పెద్ద వెలుతురు ద్వారా ఈ పురుగులను ఆకర్షించి నీళ్ల పాత్రలలో పడేలా చేస్తారు అందువల్ల రెక్కలు తడిచి రాలిపోయి అవి ఎగరలేకపోవడంతో సులభంగా పట్టుకుంటారు. దీపం దగ్గర పెద్దగా గాలి వీచకుండా చూసుకోవాలి. విసురుగా వీస్తున్న గాలిలో ఇవి ఎక్కువ సేపు నిలకడగా వుండలేవు.
మరో పద్దతి ఇవి పుట్టలలోంచి బయటికి వచ్చేటప్పుడే వలలు, పెద్ద గుడ్డలు వంటివి పరిచి వాటిలో చిక్కకుకునేలా పట్టుకుంటారు.
ఉసిళ్ళు, ఇసుళ్ళు, వుసుళ్ళు అనేవి ఆర్ఢ్రోపొడా వర్గానికి చెందిన కీటకాలు, వీటిని గ్రామీణ ప్రాంతాలలో ఆహారంగా వినియోగిస్తారు. తొలకరి వర్షాలు పడినప్పుడు పుట్టల నుంచి ఇవి మందలుగా లేచి వస్తాయి. కాంతి ఎక్కువగా వున్న చోటుకు ఆకర్షితం అవుతాయి. ఒక జత రెక్కలు, మూడు జతల కాళ్ళు వుంటాయి
జంప్ జిలాని 2014 జూన్ 13న విడుదలైన తెలుగు చలనచిత్రం. వెంకటేశ్వర అర్ట్ ప్రొడక్షన్స్ పతాకంపై అంబికా కృష్ణ నిర్మాణ సారథ్యంలో ఇ. సత్తిబాబు దర్శకత్వం వహించిన ఈ చిత్రంలో అల్లరి నరేష్, ఇషా చావ్లా, స్వాతి దీక్షిత్ జంటగా నటించగా, విజయ్ ఎబినేజర్ సంగీతం అందించాడు. 2012లో తమిళంలో వచ్చిన కళాకళప్పు చిత్రానికి రిమేక్ చిత్రమిది. ఇందులో నరేష్ తొలిసారిగా ద్విపాత్రాభినయం చేశాడు.
సంగీత దర్శకుడు విజయ్ ఎబినేజర్, తమిళ చిత్రంలోని ట్యూన్లనే ఈ సినిమాకు ఉపయోగించాడు. 2014, మే 31న పాటలు విడుదలయ్యాయి. ఈ కార్యక్రమంలో నరేష్, స్వాతి దీక్షిత్, ఇషా చావ్లా, మంచు విష్ణు తదితరులు హాట్ ఎయిర్ బెలూన్ ను ఆకాశంలోకి వదిలేసారు.
2010 చివరలో సింబియన్ ఫౌండేషన్ విచ్ఛిన్నమైంది. అప్పుడు నోకియా అభివృద్ధిని తిరిగి నియంత్రణలోకి తీసుకుంది. ఫిబ్రవరి 2011 లో, నోకియా, జపాన్ వెలుపల ఇప్పటికీ సింబియన్‌కు మద్దతు ఇస్తున్న ఏకైక సంస్థ. నోకియా మైక్రోసాఫ్ట్ కి చెందిన విండోస్ ఫోన్ 7 ను దాని ప్రాధమిక స్మార్ట్‌ఫోన్ ప్లాట్‌ఫామ్‌గా ఉపయోగిస్తుందని ప్రకటించింది, అయితే సింబియన్ క్రమంగా ప్రాచుర్యాన్ని కోల్పోయింది. రెండు నెలల తరువాత, నోకియా ని యాజమాన్య లైసెన్సింగ్‌కు తరలించింది, జపనీస్ లతో మాత్రమే సహకరించింది. ఆ తరువాత సింబియన్ అభివృద్ధిని యాక్సెంచర్‌కు అవుట్సోర్స్ చేసింది. రెండు ప్రధాన ప్రణాళికాబద్ధమైన నవీకరణలతో సహా 2016 వరకు మద్దతు వాగ్దానం చేయబడినప్పటికీ, 2012 నాటికి నోకియా ఎక్కువగా అభివృద్ధిని వదిలివేసింది. దానితో చాలా మంది సింబియన్ డెవలపర్లు యాక్సెంచర్‌ను విడిచిపెట్టారు. జనవరి 2014 లో నోకియా డెవలపర్‌ల నుండి కొత్త లేదా మార్చబడిన సింబియన్ సాఫ్ట్‌వేర్‌ను అంగీకరించడం మానేసింది. 2012 లో నోకియా 808 ప్యూర్ వ్యూ అధికారికంగా నోకియా నుండి వచ్చిన చివరి సింబియన్ స్మార్ట్‌ఫోన్. ఎన్ టి టి డోకోమో జపాన్‌లో పరికరాలను విడుదల చేస్తూనే ఉంది, ఇవి ఇప్పటికీ సింబియన్ పైన మిడిల్‌వేర్‌గా పనిచేస్తాయి.
సింబియన్ అనేది ఆపివేయబడిన మొబైల్ ఆపరేటింగ్ సిస్టమ్ , స్మార్ట్‌ఫోన్‌ల కోసం రూపొందించిన కంప్యూటింగ్ ప్లాట్‌ఫాం. సింబియన్‌ను మొదట పిడిఎల కోసం ప్రొప్రయిటరీ సాఫ్ట్‌వేర్ గా 1998 లో సింబియన్ లిమిటెడ్ కన్సార్టియం నిర్మించింది. 1998 లో సియోన్ కి చెందిన ను సింబియన్ గా పేరు మార్చబడింది. ఈ విడుదల చేయని 86 పోర్ట్ ఉన్నప్పటికీ, ప్రాసెసర్లపై ప్రత్యేకంగా విడుదల చేయబడింది. సింబియన్‌ను శామ్‌సంగ్, మోటరోలా, సోనీ ఎరిక్సన్ వంటి అనేక పెద్ద మొబైల్ ఫోన్ బ్రాండ్లు ఇంకా అన్నింటికంటే ఎక్కువగా నోకియా ఉపయోగించాయి. ఇది ఫుజిట్సు, షార్ప్, మిత్సుబిషితో సహా బ్రాండ్లచే జపాన్లో కూడా విస్తృతంగా వినియోగించబడింది. 2010 చివరి వరకు ప్రపంచవ్యాప్తంగా సగటున అత్యంత ప్రాచుర్యం పొందిన స్మార్ట్‌ఫోన్ ఇది. స్మార్ట్‌ఫోన్‌లు పరిమిత ఉపయోగంలో ఉన్న సమయంలో- , ల చేత అధిగమించబడింది. ఇది ఉత్తర అమెరికాలో అంత ప్రాచుర్యం పొందలేదు.
జిన్ ప్రజలు పుష్కలంగా వర్షపాతం, ఖనిజ వనరులతో సమృద్ధిగా ఉన్న ఉపఉష్ణమండల ప్రాంతంలో నివసిస్తుంది. దాని దక్షిణాన ఉన్న టోన్కిను గల్ఫు ఒక ఆదర్శవంతమైన చేపలవేట మైదానంగా ఉంది. అక్కడ లభించే 700 కంటే ఎక్కువ జాతుల చేపలలో 200 కు పైగా గొప్ప ఆర్థిక విలువలు, అధిక దిగుబడి ఇస్తూ ఉన్నాయి. ముత్యాలు, సముద్ర గుర్రాలు, సముద్రపు జంతువులు సమృద్ధిగా అభివృద్ధి చెందుతాయి. వాటి విలువైన ఔషధ విలువకు బహుమతి ఇవ్వబడుతుంది. గల్ఫ్ ఆఫ్ టోంకిను నుండి సముద్రపు నీరు ఉప్పు తయారీకి ఉపకరిస్తుంది. అక్కడి ప్రధాన పంటలు వరి, చిలగడదుంప, వేరుశెనగ, టారో, చిరుధాన్యాలు, బొప్పాయి, అరటి, లాంగను వంటి ఉప ఉష్ణమండల పండ్లు కూడా పుష్కలంగా ఉన్నాయి. ఖనిజ నిక్షేపాలలో ఇనుము, మోనాజైటు, టైటానియం, మాగ్నెటైటు, సిలికా ఉన్నాయి. తీరం వెంబడి చిత్తడి భూమిలో పెరుగుతున్న మడ అడవుల పెద్ద భూములు టానిను గొప్ప మూలంగా ఉన్నాయి. ఇది చర్మశుద్ధి పరిశ్రమకు అవసరమైన ముడి పదార్థంగా ఉపకరిస్తుంది.
జిన్ ప్రజల యు మాండలికం ప్రధానభాషగా ఉంది. ప్రామాణిక కాంటోనీలు సమాజంలో చాలామందితో పాటు మాండరిను చైనీస్ భాషను కూడా మాట్లాడుతారు. 1980 లో జరిపిన ఒక సర్వేలో జిన్ ప్రజలలో మూడింట ఒక వంతు మంది తమ మాతృభాషను కోల్పోయారని, కాంటోనీసు లేదా మాండరిను మాత్రమే మాట్లాడగలరని జిన్, హాన్ చైనీస్ భాషలలో ద్విభాషగా మరో మూడవ వంతు మంది మాట్లాడగలరని సూచించింది. జిన్ భాష వాడకంలో క్షీణత ఉందని సర్వే సూచించింది. కాని 2000 లలో భాష వాడకంలో పునరుజ్జీవనం కనిపించింది. హన్జీని ఉపయోగించడంతో పాటు, జిన్ వారి ప్రత్యేకమైన జినాన్ లిపిని కలిగి ఉంది. దీనిని వియత్నామీలలో చు నోం అని పిలుస్తారు. ఇది జువాంగు పాత లిపికి సమానంగా ఉంటుంది. 13 వ శతాబ్దం చివరిలో హాను లిపి ఆధారంగా రూపొందించబడింది. ఇది పాత పాటల పుస్తకాలు, మత గ్రంథాలలో కనుగొనబడింది.చాలా మంది జిన్ హాన్సు లిపిలో చదవడం, వ్రాయడం చేస్తారు. వారు హన్సుతో ఎక్కువ కాలం జీవించడం ఇందుకు కారణం.
జిన్ దుస్తులు సరళమైనవి, ఆచరణాత్మకమైనవి. సాంప్రదాయకంగా మహిళలు ముందు భాగంలో బటను చేయబడిన బిగుతైన, కాలరులేని పొట్టి రవికలు, డైమండు ఆకారపు టాప్ ఆప్రాను, విస్తృత నలుపు లేదా గోధుమ ప్యాంటు ధరిస్తారు. బయటకు వెళ్ళేటప్పుడు వారు బిగుతైన స్లీవ్లతో లేత రంగు గౌను ధరిస్తారు. వారు చెవిపోగులు కూడా ఇష్టపడతారు. పురుషులు మోకాలు, నడికట్టు వరకు చేరే పొడవైన జాకెట్లు ధరిస్తారు. ఇప్పుడు చాలా మంది ప్రజలు తమ పొరుగువారైన హాన్ ప్రజల దుస్తులు వంటివి ధరిస్తారు. అయితే కొంతమంది వృద్ధ మహిళలు తమ సంప్రదాయాన్ని నిలుపుకున్నారు. కొంతమంది యువతులు తమ జుట్టును చుట్టలు చేస్తారు. వారి దంతాలకు నల్లరంగు వేసుకుంటారు.
జిన్ లేదా జింగ్ ప్రజలు (చైనీస్: ; పిన్యిన్: జాంగ్జో; యేల్: జింగు జుహ్క్; వియత్నాముల: కిన్ టాక్ లేదా న్గై కిన్హ్) ఆగ్నేయ చైనాలో నివసించే ఒక జాతి మైనారిటీ సమూహం, వీరు జాతి వియత్నాముల వారసులు . జిన్, స్థానిక పేరు కిన్హు అంటే వియత్నాముల ప్రజలు. చైనీయుల పాత్ర , చైనా-వియత్నామీల మాదిరిగానే ఉంటుంది. వారు ప్రధానంగా చైనా స్వయంప్రతిపత్త ప్రాంతమైన గ్వాంగ్క్సీలోని డాంగ్క్సింగు, ఫాంగ్చెంగ్గాంగు తీరంలో మూడు ద్వీపాలలో నివసిస్తున్నారు. ఈ భూభాగాలు మొదట వియత్నామీలు అయితే ఫ్రెంచి వారు క్వింగు రాజవంశానికి అప్పగించారు.
చాలా చిన్న జాతి జిన్ జాతి ప్రజలు అల్పసఖ్యాక ప్రజలుగా వియత్నాం సరిహద్దుకు 8 కిలోమీటర్ల తూర్పున చైనాలోని గ్వాంగ్క్సీ తీరంలో వాన్వీ, వుటౌ, షాంక్సిను అనే మూడు ద్వీపాలలో సుమారు 500 సంవత్సరాలు నివసించారు. 1960 లలో భూముల పునరుద్ధరణ ప్రాజెక్టు ద్వారా ద్వీపాలు ప్రధాన భూభాగానికి అనుసంధానించబడ్డాయి. ఫాంగుచెంగుగాంగు ప్రిఫెక్చరులోని డాంగ్సింగు కౌంటీలో భాగంగా ఈ ద్వీపాలు నిర్వహించబడతాయి. ఒక అల్పసంఖ్యాక సమాజంగా జిన్ ప్రజలు సమీపంలోని కౌంటీలు, పట్టణాలలో ఎక్కువగా హాన్ చైనీయులు లేదా జువాంగు జనాభాతో నివసిస్తున్నారు.
జిన్ ప్రజలు శ్రావ్యమైన, సంగీతసాహిత్య రూపంలో ఉన్న యాంటిఫోనల్ పాటలను ఇష్టపడతారు. వారి సాంప్రదాయిక వాయిద్యాలలో రెండు-తీగల ఫిడేలు, వేణువు, డ్రం, గాంగు, ఒకే-తీగ ఫిడేలు ఉన్నాయి. ఇది జాతి సమూహం ప్రత్యేకమైన సంగీత వాయిద్యం. జానపద కథలు, ఇతిహాసాలు పుష్కలంగా ఉన్నాయి. వారికి ఇష్టమైన నృత్యాలలో లాంతర్లు, ఫాన్సీ రంగు కర్రలు, ఎంబ్రాయిడరీ, డ్రాగన్లు ఉంటాయి.
చాలా మంది జిన్ బౌద్ధమతం లేదా టావోయిజం విశ్వాసులు, కొంతమంది కాథలిక్కులను అనుసరిస్తున్నారు. వారు చంద్రమాన నూతన సంవత్సరం జరుపుకుంటారు. స్వచ్ఛమైన ప్రకాశం ఉత్సవం, డ్రాగన్ బోట్ ఉత్సవం, హాన్ వంటి మద్యశరదృతువు ఉత్సవాన్ని కూడా జరుపుకుంటారు.
చేపల సాసు వంట కోసం జిను ప్రజలకు ఇష్టమైన సంభారం, నువ్వులు కలిపిన గ్లూటినసు బియ్యంతో తయారుచేసిన కేకు వారికి గొప్ప రుచికరమైనది. వారిలో బీచులో ఉంచిన చేపలవల మీద అడుగు పెట్టడం వంటి కొన్ని నిషేధాలు ఉండేవి.
జిన్ ప్రజల పూర్వీకులు 16 వ శతాబ్దంలో వియత్నాం నుండి దక్షిణ చైనాకు వలస వచ్చారు. వాస్తవానికి జనావాసాలు లేని మూడు ద్వీపాలలో వుటౌ, వాన్వీ, షాంక్సిన్లలో సంఘాలను స్థాపించారు.
కనుమలో ఎత్తైన స్థానమే సాధారణంగా ఈ ప్రాంతంలోని ఏకైక చదునైన మైదానమై ఉంటుంది. చుట్టుపక్కల అంతా కనిపించే స్థానం కూడా ఇదే. అందుచేతనే కొన్ని సందర్భాల్లో ఇది భవనాలను నిర్మించేందుకు బాగా అనుకూలమైన స్థలం కూడా అవుతుంది. ఒక పర్వత శ్రేణి దేశాల మధ్య సరిహద్దుగా ఉంటే, ఆ పర్వతాల్లో ఉండే కనుమ ఇరుదేశాల సరిహద్దు నియంత్రణ కేంద్రాలు, కస్టమ్స్ కార్యాలయాలకూ నెలవై ఉంటుంది. కొన్నిచోట్ల సైనిక స్థావరాలు కూడా ఉండవచ్చు. ఉదాహరణకు, అర్జెంటీనా, చిలీల మధ్య ప్రపంచంలోనే మూడవ అత్యంత పొడవైన అంతర్జాతీయ సరిహద్దు ఉంది. ఉత్తర-దక్షిణాలుగా ఉండే ఈ సరిహద్దు వెంట అండీస్ పర్వతశ్రేణి ఉంటుంది. ఈ సరిహద్దుపై మొత్తం 42 కనుమలు ఉన్నాయి. కనుమ గుండా పోయే రహదారిపై, ఆ కనుమ పేరు, సముద్ర మట్టం నుండి అది ఉన్న ఎత్తును చూపే చిన్న రోడ్డు సూచికలు ఉండడం ఇక్కడ సాధారణం.
లోయల మధ్య తేలిగ్గా ప్రయాణించగల మార్గాన్ని అందించడంతో పాటు కనుమలు, రెండు పర్వత శిఖరాల మధ్య కనిష్ఠ దూరం ఉండే మార్గాన్ని కూడా అందిస్తాయి. ఈ కారణంగా, కనుమ‌లో వివిధ దారులు కలుసుకోవడం సర్వసాధారణం. అందుచేత ఒక పర్వత శిఖరం నుండి పక్కనున్న లోయ అడుగు భాగానికి ప్రయాణించడానికి కూడా ఇది అనుకూలమైన మార్గం. సాంప్రదాయకంగా కనుమలు వాణిజ్య మార్గాలు, సమాచార మార్పిడి, సాంస్కృతిక మార్పిడి, సైనిక దండయాత్రలు మొదలైనవాటికి నెలవు. ఆల్ప్స్ పర్వతాల్లోని బ్రెన్నర్ పాస్ దీనికి ఒక ఉదాహరణ.
పర్వత కనుమలు రెండు శిఖరాల మధ్య ఉన్న గండి లేదా పల్లాన్ని వాడుకుంటాయి. ఈ పల్లాన్ని శాడిల్ అని కూడా అంటారు. శాడిల్ పాయింటు శాడిల్‌ మధ్యలో ఉండే చదునైన ప్రదేశం. ఇది రెండు లోయల మధ్య ఉన్న ఉచ్ఛతమ బిందువునూ రెండు శిఖరాల మధ్య ఉన్న నిమ్నతమ బిందువునూ సూచిస్తుంది. టోపోగ్రాఫిక్ మ్యాప్‌లో, కనుమ‌లు అవర్‌గ్లాస్ ఆకారంలో ఆకృతి రేఖలతో చూపించబడతాయి. ఇది రెండు ఎత్తైన బిందువుల మధ్య ఉన్న అత్యంత లోతైన స్థానాన్ని సూచిస్తుంది.
పర్వత కనుమ, ఒక పర్వత శ్రేణి గుండా లేదా ఒక శిఖరం మీదుగా ప్రయాణించదగిన మార్గం. ప్రపంచంలోని అనేక పర్వత శ్రేణులు, ప్రయాణాలకు గట్టి అడ్డంకులుగా నిలిచినందున, వాణిజ్యం లోను, యుద్ధాల్లోనూ చరిత్ర అంతటా మానవ, జంతువుల వలసల్లోనూ కనుమ దారులు కీలక పాత్ర పోషించాయి. తక్కువ ఎత్తులో ఉన్న కనుమలను కొండ కనుమ అని అంటారు.
కనుమలు ఎక్కువగా నదీమూలానికి కొంచెం పైన, పరీవాహక ప్రాతాలను విభజిస్తూ ఉంటాయి. కనుమ చాలా చిన్నదిగా, బాగా నిటారుగా ఉన్న వాలులతో ఉండవచ్చు. లేదా చాలా కిలోమీటర్ల పొడవున ఉన్న లోయ కూడా కావచ్చు. ఇలాంటి కనుమల ఎత్తైన ప్రదేశాన్ని సర్వే ద్వారా మాత్రమే గుర్తించవచ్చు.
చాలా కాలం నుండీ కనుమల గుండా రహదారులు నిర్మించారు. రైల్వేలనూ ద్వారా నిర్మించారు. కొన్ని ఎత్తైన, కఠినమైన కనుమ‌ల గుండా ఏడాది పొడవునా వేగంగా ట్రాఫిక్ ప్రవాహాన్ని అనుమతించడానికి సమీపంలోని కొండల గుండా సొరంగాలు తవ్వారు.
హైదరాబాదులోని గచ్చిబౌలిలోని 200 ఎకరాల విస్తర్ణంలో విశ్వవిద్యాలయం ఉంది. అఖిల భారత అధికార పరిధితో పార్లమెంటు చట్టం ద్వారా 1998, జనవరిలో ఈ విశ్వవిద్యాలయం స్థాపించబడింది. ఉర్దూ భాషను ప్రోత్సహించడం, సాంప్రదాయ, దూరవిద్య విధానం ద్వారా ఉర్దూ మాధ్యమంలో వృత్తి, సాంకేతిక విద్యను అందించడం ఈ విశ్వవిద్యాలయ ప్రధాన లక్ష్యం. ఈ ప్రాంగణం ప్రకృతి అందాలతో, అందమైన రాతి నిర్మాణాలతో కూడి ఉంది. దేశంలోని వివిధ రాష్ట్రాలనుండి విద్యార్థులు, సిబ్బంది ఈ విశ్వవిద్యాలయానికి వచ్చారు. నేషనల్ అసెస్‌మెంట్, అక్రిడిటేషన్ కౌన్సిల్ ఈ విశ్వవిద్యాలయానికి "ఎ" గ్రేడ్‌ను ప్రదానం చేసింది.
ఈ విశ్వవిద్యాలయానికి లక్నోలో శాటిలైట్ క్యాంపస్, శ్రీనగర్ వద్ద క్యాంపస్ లు ఉన్నాయి. వీటితోపాటు భోపాల్, దర్భంగా, శ్రీనగర్, ఔరంగాబాదు, సంభల్, అసన్సోల్, నుహ్, బీదర్ మొదలైన ప్రాంతాలలో ఉపాధ్యాయ విద్య కళాశాలలు ఉన్నాయి. వీటిని విద్య-శిక్షణ శాఖ ద్వారా మార్గనిర్దేశం చేస్తారు. విశ్వవిద్యాలయం బెంగుళూరు, దర్భాంగా, హైదరాబాదు, కటక్ ప్రాంతాలలో నాలుగు పాలిటెక్నిక్ కళాశాలలను నిర్వహిస్తోంది. అలాగే బెంగుళూరు, దర్భాంగా, హైదరాబాదు, కటక్ లలో నాలుగు ఐటిసి కళాశాలలు; దర్భాంగా, హైదరాబాదు, నుహ్ లో మూడు ఉర్దూ మోడల్ పాఠశాలలు కూడా ఉన్నాయి.
మౌలానా ఆజాద్ జాతీయ ఉర్దూ విశ్వవిద్యాలయం తెలంగాణ రాష్ట్రంలోని హైదరాబాదు నగరంలో ఉన్న కేంద్రీయ విశ్వవిద్యాలయం. భారతదేశ తొలి విద్యాశాఖ మంత్రి, భారత స్వాతంత్ర్య పోరాటంలో పాల్గొన్న స్వాతంత్ర్య సమరయోధుడు, ఇస్లాం-ఉర్దూ సాహిత్య పండితుడైన మౌలానా అబుల్ కలామ్ ఆజాద్ పేరును విశ్వవిద్యాలయానికి పెట్టారు. 2015లో ఆంధ్రప్రదేశ్‌ రాష్ట్రంలోని కర్నూలు నగరంలో రెండవ ఉర్దూ విశ్వవిద్యాలయం ఏర్పాటుచేసేవరకు ఇది భారతదేశంలోని ఏకైక ఉర్దూ విశ్వవిద్యాలయంగా ఉంది.
"ఉజ్బెకిస్తాన్ దృక్పథంలో, పెర్షియన్ గల్ఫ్కు కారిడార్ తెరవడానికి సహాయపడుతుంది. ఇది దేశపు వాణిజ్య మార్గాల విస్తరణకు వీలు కల్పిస్తుంది." ఉజ్బెక్ వస్తువులను మరిన్ని ప్రాంతాలకు ఎగుమతి చేయగలగడం ఈ ప్రాజెక్టులో ఉజ్బెకిస్తాన్‌కు ఉన్న అత్యంత ఆకర్షణీయమైన ప్రోత్సాహకం. మే 2017, బీజింగ్‌లో జరిగిన తొలి బెల్ట్ అండ్ రోడ్ ఫోరంలో ఉజ్బెకిస్తాన్‌, చైనాల అధ్యక్షులు మిర్జియోయేవ్, షీ జిన్‌పింగ్ ఇద్దరూ బిఆర్‌ఐ పురోగతిలో భవిష్యత్ సహకారం గురించి సానుకూలంగా మాట్లాడారు. ఆ సమావేశాలలో, "విద్యుత్ శక్తి, చమురు ఉత్పత్తి, రసాయనాలు, వాస్తుశిల్పం, వస్త్రాలు, ఔషధ ఇంజనీరింగ్, రవాణా, మౌలిక సదుపాయాలు, వ్యవసాయం వంటి రంగాల్లో సహకారాన్ని పెంచడానికి రెండు దేశాలు 23 బిలియన్ డాలర్ల విలువైన 115 ఒప్పందాలపై సంతకం చేశాయి." 2019 లో ఉజ్బెకిస్తాన్ చైనా యొక్క ఆశయాలతో తమ సొంత దేశ అభివృద్ధి ప్రణాళికను సమకూర్చుకునే బాధ్యతతో ఒక సమూహాన్ని ఏర్పాటు చేసింది. చైనా, ఉజ్బెకిస్తాన్ యొక్క అతిపెద్ద వాణిజ్య భాగస్వామి . దాని భూభాగంలో 1500 కంటే ఎక్కువ చైనా వ్యాపారాలున్నాయి. 2018 లో, "చైనా-ఉజ్బెకిస్తాన్ వాణిజ్యం సంవత్సరానికి 48.4 శాతం పెరిగి 6.26 బిలియన్ యుఎస్ డాలర్లకు చేరుకుంది."
తుర్క్మెనిస్తాన్ చాలా వరకు ప్రపంచంతో సంబంధాలు లేవు. అయితే, తమ మౌలిక సదుపాయాలు, ఇంధన ప్రాజెక్టులు ముందుకు తీసుకు పోవాలనే కోరిక కారణంగా, దేశం తలుపులు తెరుస్తోంది. తన ప్రాజెక్టులను స్వయంగా పూర్తిచేసుకునేంత సామర్థ్యాలు తుర్క్మెనిస్తాన్‌కు లేవు. జూన్ 2016 లో, తుర్క్మెనిస్తాన్ అధ్యక్షుడు గుర్బంగూలీ, షీ జిన్‌పింగ్‌ను సంప్రదించి, బిఆర్‌ఐలో మరింతగా పాలుపంచుకోవాలనే కోరిక గురించి చర్చించాడు. ఇంతకుముందు ప్రణాళిక చేసిన ప్రాజెక్టులను పూర్తి చేసుకునేందుకు, విస్తరించుకునేందుకూ ఆసక్తి చూపాడు. ఈ ప్రాజెక్టులలో కొన్ని: తుర్క్మెనిస్తాన్-చైనా గ్యాస్ పైప్‌లైన్, ఇంటర్నేషనల్ నార్త్-సౌత్ ట్రాన్స్‌పోర్ట్ కారిడార్ (ఇది రష్యా, కజాఖ్స్తాన్, తుర్క్మెనిస్తాన్, ఇరాన్ల మధ్య రైల్వే కనెక్షన్‌లను అందిస్తుంది, కజకిస్తాన్, తుర్క్మెనిస్తాన్‌ల ద్వారా చైనాను ఇరాన్‌కు అనుసంధానించే మరొక మార్గం), లాపిస్ లాజులి అంతర్జాతీయ రవాణా కారిడార్ (ఆఫ్ఘనిస్తాన్, తుర్క్మెనిస్తాన్, అజర్‌బైజాన్, జార్జియా, టర్కీలను కలిపే రైలు), తుర్క్మేనిస్తాన్-ఆఫ్ఘనిస్తాన్- పాకిస్తాన్-ఇండియా పైప్‌లైన్ ప్రాజెక్ట్.
మే 2014 లో, మొంబాసాను నైరోబికి కలిపే మొంబాసా -నైరోబి స్టాండర్డ్ గేజ్ రైలుమార్గాన్ని నిర్మించడానికి ప్రీమియర్ లీ కెకియాంగ్ కెన్యా ప్రభుత్వంతో సహకార ఒప్పందం కుదుర్చుకున్నారు. దీని నిర్మాణానికి $ 3.2 బిలియన్లు వ్యయమవుతుంది. స్వాతంత్య్రం వచ్చిన తరువాత కెన్యా చేపట్టిన అతిపెద్ద మౌలిక సదుపాయాల ప్రాజెక్టు ఇది. బస్సులో 9 గంటలు, మునుపటి రైల్వేలో 12 గంటలు పట్టే ప్రయాణ సమయం 4.5 గంటలకు తగ్గుతుందని రైల్వే పేర్కొంది. మే 2017 లో, కెన్యా అధ్యక్షుడు ఉహురు కెన్యాట్టా, ఈ 470 కి.మీ. రైలు మార్గాన్ని ఒక కొత్త అధ్యాయం అని చెబుతూ, "రాబోయే 100 సంవత్సరాల కెన్యా కథను పునర్నిర్మించడం ప్రారంభిస్తుంది". ఈ రైల్వే తన మొదటి సంవత్సరంలో 96.7% సీట్ల ఆక్యుపెన్సీతో 13 లక్షల ప్రయాణీకులను తీసుకువెళ్ళింది. 6,00,000 టన్నుల సరుకును రవాణా చేసింది అని కెన్యా రైల్వే కార్పొరేషన్ చెప్పింది. ఈ రైలు మార్గం దేశ జిడిపిని 1.5% పెంచిందని, స్థానికులకు 46,000 ఉద్యోగాలను సృష్టించిందని, 1,600 రైల్వే నిపుణులకు శిక్షణ ఇచ్చిందనీ చైనా మీడియా పేర్కొంది.
ప్రధాఅని నజీబ్ రజాక్ నేతృత్వంలో మలేషియా, చైనాతో పలు పెట్టుబడి ఒప్పందాలను కుదుర్చుకుంది, వీటిలో $ 27 బిలియన్ల ఈస్ట్ కోస్ట్ రైల్ లింక్ ప్రాజెక్టు, 3.1 బిలియన్ డాలర్ల పైచిలుకు వ్యయంతో పైప్‌లైన్ ప్రాజెక్టులు, అలాగే జోహోర్‌లోని 100 బిలియన్ డాలర్ల ఫారెస్ట్ సిటీ ఉన్నాయి. 2018 మలేషియా సార్వత్రిక ఎన్నికల సందర్భంగా, అప్పటి ప్రతిపక్ష నాయకుడు మహతీర్ మొహమాద్ మలేషియాలో చైనా పెట్టుబడులను నిరాకరించాడు. దేశాన్ని విదేశీయులకు అమ్మడంతో సమానంగా దాన్ని పోల్చాడు. మలేషియా ప్రధానమంత్రిగా ఎన్నికైన తరువాత మహతీర్, మాజీ ప్రధాని నజీబ్ రజాక్ మొదలుపెట్టిన చైనా నిధులతో కూడిన ప్రాజెక్టులను "అన్యాయమైన" ఒప్పందాలుగా ముద్రవేసాడు. మలేషియాను చైనాకు "రుణపడిపోయేలా" చేస్తాయని చెప్పాడు. సిటీబ్యాంకుకు చెందిన కిట్ వీ జెంగ్ వాదించినట్లుగానే మహతీర్ కూడా, లాభాల లాభాపేక్షతో కాకుండా చైనా భౌగోళిక రాజకీయ ప్రయోజనాల కోసమే ఈ ప్రాజెక్టులు ఎక్కువగా నడిచే అవకాశం ఉందని చెప్పాడు. మలక్కా జలసంధిలోకి చైనాకు ప్రవేశం ఉంటుందని అతడు అభిప్రాయపడ్డాడు.